awen pi awen sona (toki Epanja: La persistencia de la memoria) li sitelen suli tan jan Sapato Tali li sitelen pi nasin nasa.tenpo ni la ona li lon ma tomo Nujo.ona li pali lon tenpo sike nanpa KLTTATWKW (1931 kepeken nasin nanpa pona).
sitelen ni li ma pi poka telo lon tenpo pi kama pimeja.telo suli en kiwen li lon ma pi weka mute.sitelen ni li pana e lukin nasa e ma suli.ijo pi sama ala li jo e linluwi [nimi] kepeken nasin pi sama ala.poka open pi nasin sitelen Lasina la supa tan kiwen kasi li lon, ilo tenpo tu pi kiwen ala en kasi pi sijelo ale ala li lon supa.ilo tenpo suli la pipi wan li kama anpa li lon poka ona.ilo tenpo lili li jelo loje, pipi mute lili lon.ilo tenpo nanpa tu wan li lon kasi li sama ko.insa sitelen la sijelo nasa wan li lon, ilo tenpo ko wan li lon ona.
ilo tenpo ni li sama awen sona li kama ko.ona mute li awen pali li lon tenpo Awa nanpa KLTW (18 kepeken nasin nanpa pona). jan Sapato Tali li pilin nasa tawa ni: jan sitelen ante li pali ala e ilo tenpo ko lon tenpo sinpin ona.
jan Sapato Tali li pali e kiwen suli ni: sewi tenpo.kiwen suli ni la sina ken lukin e ilo tenpo ko wan.nasin ante kin li lon.